recursal/SuperWikiNEXT-32B huggingface dataset:
En kunstners bilde av Sedna.

|  |
| --- |
| **Typer av fjerne småplaneter*** Cis-neptunske objekter
	+ Kentaurer
	+ Neptuntrojanere
* Transneptunske objekter (TNOs)
	+ Kuiperbelteobjekter (KBO)
		- Klassiske KBO (Cubewanos)
		- Resonante KBO
			* Plutinoer (2:3-resonans)
	+ Den spredte skiven (SDO)
		- Resonante SDO
	+ E-SDO
	+ Oorts sky (OCO)
 |
| V **·** D **·** rediger
1. ↑  Transneptunske dvergplaneter kalles «plutoider»
 |
| * v
* d
* r
 |

**E-SDO** (en forkortelse for **Extended Scattered Disc Object**) er en del av den samlede gruppen av transneptunske-objekt. Andre benevnelser er **Detached objects**, **Distant Detached Objects** eller **Scattered-Extended**. Det finns imidlertid ingen tydelig grense mellom objekter som kalles Scattered disc og de de som kalles Extended Scattered disc.

Omløpsbanen
-----------

Det er oppdagelse av objekter som Sedna, 2000 CR105 og 2004 XR190 som har fremskaffet en egen klasse for objekter med en veldig eksentrisk bane, med en store halvakse på flere hundre AU og iblant med en betydelig banehelling. Perihelium ligger som regel fra 40 Au og utover, og man anser at slike omløpsbaner ikke kan ha blitt til på grunn av påvirkning fra Neptun eller fra noen av de andre gasskjempene. I stedet blir det fremmet teorier om at disse omløpsbanene har blitt skapt gjennom påvirkning av en stjerne eller en stor planet som har passert gjennom det ytre av solsystemet.

Diskusjoner om Sednas klassifisering
------------------------------------

Oppdageren av Sedna, Michael Brown, hevder at dette objektet ikke kan betraktes som en del av Kuiperbeltet, selv om han medgir at den i sin indre del av omløpsbanene befinner seg blant andre objekter i Kuiper-beltet. Brown ønsker heller å klassifisere Sedna som det første objektet som man har funnet i det indre av Oorts sky, et såkalt indre *Oorts sky-objekt* (OCO). Det han spesielt understreker er at Sednas perihelium ligger 76 AU fra Solen, langt utenfor noe annet kjent objekt i Kuiper-beltet. Sednas aphelium ligger 900 AU fra Solen.

Referanser
----------

1. ↑  Alessandro Morbidelli och Harold F. Levison, "Scenarios for the Origin of the Orbits of the Trans-Neptunian Objects 2000 CR105 and 2003 VB12 (Sedna)", *The Astronomical Journal* **128** (5): 2564–2576.
2. ↑  Mike Brown, "Sedna, The coldest most distant place known in the solar system; possibly the first object in the long-hypothesized Oort cloud"

Eksterne lenker
---------------

* (en) E-SDO i Unified Astronomy Thesaurus Rediger på Wikidata

  

Portal: Astronomi

| * v
* d
* r
Transneptunske objekter |
| --- |
| TNO-klasser | Cubewanoer **·** SDO-objekter **·** E-SDO-objekter **·** Resonante objekter (Neptuntrojanere **·** Plutinoer **·** Twotinoer) **·** Naturlige satellitter **·** Doble objekter |
| Plutoider & måner | **Pluto** **·** Charon (Pluto I) **·** Nix (Pluto II) **·** Hydra (Pluto III) **·** Kerberos (Pluto IV) **·** Styx (Pluto V) **·** **Haumea** **·** Hi'iaka (Haumea I) **·** Namaka (Haumea II) **·** **Makemake** **·** **Eris** **·** Dysnomia (Eris I) |
| Sednoider | 90377 Sedna **·** 2012 VP113 |
NRKs radiokanal NRK Alltid Nyheter gikk på luften 14. april 1997. Fra venstre: radioredaktør Tor Fuglevik, journalist Tom Nilssen og prosjektleder Frode Rekve. Foto: Ken Opprann/Aftenposten/Scanpix 
**Frode Rekve** (født 27. februar 1953 i Oslo) er en norsk journalist og redaktør. Han har nlant annet vært instituttleder ved Institutt for Journalistikk (IJ) i Fredrikstad.

Rekve er utdannet lærer ved Sagene lærerskole, men begynte raskt å arbeide som journalist, der det meste av karrieren er fra ulike stillinger i NRK, samt som fagmedarbeider ved IJ. Mellom 2007 og 2009 var han ansvarlig redaktør i Halden Arbeiderblad. En konflikt mellom Rekve og avisens styre gjorde at han ble avsatt våren 2009, men så gjeninnsatt etter det *Journalisten* omtaler som et «stormløp mot lokale Ap-ledere og massive støtteaksjoner fra leserne».

Referanser
----------

1. ↑  ansatte Arkivert 30. april 2013 hos Wayback Machine. ij.no
2. ↑  Har lufta ut på IJ Journalisten.no
3. ↑  Gjeninnsattredaktør overtar IJ journalisten.no 15.06.2009
**Frode Erling Staurset** (født 17. desember 1968) er en norsk lokalpolitiker og offiser. Han representerer Fremskrittspartiet, og fra høsten 2011 er han varaordfører i Lødingen kommune.

Staurset er ansatt i Forsvaret, og tjenestegjør for tiden som kommandør og sjef for rekruttskolen KNM Harald Haarfagre. Han har tidligere tjenestegjort som kommandørkaptein ved Forsvarets operative hovedkvarter. Under kommunevalgkampen i 2011 arbeidet han som FN-observatør i Sudan. 

Dekorasjoner: Forsvarets innsatsmedalje, Forsvarets medalje for internasjonale operasjoner, Operasjonsmedaljen Afghanistan, vernedyktighetsmedaljen, UNMIS-medaljen, NATOs medalje for Afghanistan og Nimjegenmedaljen

Referanser
----------

1. ↑  Mostue, Andrea Vasholmen (10. oktober 2021). «Ny sjef på Madla». *forsvaretsforum.no*. Besøkt 10. april 2022.
2. ↑  «Her frykter Frode at hans time er kommet». *Forsvaret*. Besøkt 10. april 2022.

Kilder
------

* «FN-soldat driver valgkamp fra Sudan», NRK Nordland 15. juli 2011; besøkt 14. juni 2013.
* «Ny ordfører i Lødingen»[*død lenke*], *Harstad Tidende* 22. september 2011; besøkt 14. juni 2013.
* TV2s velgerguide; besøkt 12. juni 2013.
**Caroline «Lili» Holmsen Sømme Schlytter** (født Holmsen 12. februar 1869 i Christiania, død 9. september 1934 i Oslo) var en norsk kunstmaler.

Liv og virke
------------

Lili Schlytter var i 1888–1889 elev ved Académie Colarossi i Paris, og i 1889-1890 oppholdt hun seg på Skagen, der hun bodde på det kjente Brøndums Hotel, et samlingspunkt for Skagenmalerne. Hun tilhørte kretsen rundt Christian Krohg og søstrene Lasson.

Hun malte landskap, portretter og figurbilder. Hennes bilder er ofte preget av en drømmende stemning og en særegen koloritt, med sterk påvirkning fra samtidens nyromantikk. Hun er kjent for sitt bilde *Vårdag* (1892) og for et portrett av Vilhelm Krag (1895).

Hun debuterte på Høstutstillingen i 1890 med tre bilder, hvor hun også var representert i 1891, 1892, 1896, 1898 og i 1899. Sammen med sin daværende ektemann Jacob Sømme holdt hun i 1893 en utstilling i Studentersamfundets lille sal. Samme år var hun representert ved Verdensutstillingen i Chicago. 

Hun hadde en beskjeden produksjon, og var bare aktiv mens hun var gift med Jacob Sømme. Etter at hun ble gift med Wilhelm Schlytter, flyttet hun til Paris.

Familie
-------

Lili Schlytter var datter av byråsjef Nils Nilson Holmsen og Helga Young.
Hun ble 29. juni 1888 gift med maleren Jacob Sømme (1862–1940). Ekteskapet ble oppløst 11. september 1901.
Senere ble hun gift med Wilhelm Schlytter. Hun var svigermor til bryggerieier Christian Julius Schou.
Hun er også kalt Lilli, og er kjent under navnet Lili Sømme.

Stipender, reiser og utenlandsopphold
-------------------------------------

* 1888–1889: Paris
* 1889–1890: Skagen

Referanser
----------

1. 1 2   KulturNav, oppført som Lilli Schlytter, KulturNav-ID c07eac56-3334-41a6-a967-bbd0da755e60, besøkt 9. oktober 2017[Hentet fra Wikidata]
2. 1 2   Norsk kunstnerleksikon, oppført som Lilli Schlytter, Norsk kunstnerleksikon ID Lilli\_Schlytter, besøkt 9. oktober 2017[Hentet fra Wikidata]
3. ↑  *Norsk biografisk leksikon*. Oslo: Aschehoug. 1966. s. 547.

Kilder
------

* *Norsk kunstnerleksikon : bildende kunstnere, arkitekter, kunsthåndverkere. B. 3 : N-So*. Universitetsforl. 1986. s. 491. ISBN 8200068102.
* Wichstrøm, Anne (1997). *Kvinneliv, kunstnerliv*. Gyldendal. s. 222–223. ISBN 8205193622.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** Geni **·** KulturNav **·** KulturNav **·** KulturNav
 |

Portal: Kunst
**Frode Mellemvik** (født 1954) var rektor ved Høgskolen i Bodø 1997-2007. Han anses som en sentral person for at Nordland fikk sitt universitet i 2011. De ti siste årene har han vært sentral i oppbyggingen av Nordområdesenteret ved Nord universitet, hvor han er direktør.

Mellemvik har lenge samarbeidet med ulike institusjoner i Russland. I 2014 ble Mellemvik tildelt «Medalje for internasjonalt samarbeid», som er den øverste hedersbevisningen for internasjonalt arbeid som det russiske utenriksdepartementet kan gi til en utlending. 

Mellemvik ble født i Dønna kommune, men er delvis oppvokst i Mo i Rana. Han har lenge bodd i Bodø.

Referanser
----------

1. ↑  «Rana Blad - Russisk hederspris til Mellemvik». *www.ranablad.no* **(norsk)**. Besøkt 29. juli 2017.
2. ↑  «Avisa Nordland - Frode Mellemvik». *www.an.no* **(norsk)**. Besøkt 29. juli 2017.
3. ↑  «High North News – Russisk heder og medalje til Mellemvik». *www.highnorthnews.com* **(engelsk)**. Besøkt 29. juli 2017.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** BNE **·** CRIStin
 |
«**Gud er død**» (tysk: *Gott ist tot*) er en frase gjort berømt av Friedrich Nietzsche. Han brukte den for å få frem ideen at folk i en stadig industralisert og opplyst verden hadde stadig et mindre behov for religion og å tro på en gud. Nietzsche brukte også frasen for å få frem ideen om at en heller burde skape sin egen mening i livet fremfor at gud er opphavet til den meningen som finnes.

Nietzsche tok frasen først opp i *Die fröhliche Wissenschaft*, men frasen dukker opp tidligere med lignende betydning i Philipp Mainländers *Die Philosophie der Erlösung*.

Referanser
----------

1. 1 2  Hammer, Einar (15. september 2019). «Friedrich Nietzsche – Gud er død!». *xstra.no*. Arkivert fra originalen 31. august 2022. Besøkt 31. august 2022.
2. ↑  «HISTORISK LYNKUR: Lær alt om Nietzsche». *Historienet.no*. 21. oktober 2019. Besøkt 31. august 2022.
3. ↑  «What Did Nietzsche Mean by ‘God is Dead’? - Intellectual Takeout» **(engelsk)**. 12. april 2016. Besøkt 31. august 2022.
4. ↑  Beiser, Frederick C. (2016). *Weltschmerz : pessimism in German philosophy, 1860-1900*. New York, NY. s. 202. ISBN 978-0-19-182207-0. OCLC 944211523.
**Frode Mikal Lillesund** (født 18. juli 1974 i Haugesund) er en norsk skulptør og billedkunstner. Han bor og arbeider i Nesodden kommune, men har også arbeidet en del i Italia. 

Lillesund var ferdig med sin kunstutdannelse i 2004 ved Kunsthøgskolen i Oslo. Kort etter vant han sitt første skulptur-oppdrag, *Keiseren Peer Gynt*, i regi av Selvaaggruppen (avduket i 2007), en 250 cm høy detaljrik klassisk figurativ skulptur i bronse og granitt.

Hans monument over Harald Hårfagre ble i 2012 avduket på Havnaberg i Haugesund. Han har også utført mange portrettoppdrag. I 2015 laget Lillesund minnesmerket over den omdiskuterte milorg-offiseren Oliver H. Langeland, som nå står i Nordfjordeid.

Frode Lillesund har også undervist i de klassiske kunstfagene, tegning, maleri og skulptur (bl. a. ved Kunsthøgskolen i Oslo).

Som skulptør og billedkunstner har Lillesund utført flere store utsmykningsoppdrag og vunnet flere priser for sine kunstverk. Han ble tildelt Wesselprisen i 2017.

Referanser
----------

1. ↑  «Kongelig kunstverk», *Haugesunds Avis* 14. april 2012.
2. ↑  «Nå er Hårfagre endelig på plass», *Haugesunds Avis* 15. april 2013
3. ↑  «Heidra militær heidersmann med byste», *Fjordenes Tidende* 30. juni 2015.
4. ↑  «Vant nok en skulpturpris», *Haugesunds Avis* 12. juni 2002.
5. ↑  Dahle, Mariann Leines (29. september 2017). «SKATING var min første kunstutdanning». *Akershus Amtstidende*. s. 12–13.
Den røde løperen er rullet ut og fotografene venter for å ta bilder/filme
**Rød løper** er et rødt teppe som rulles ut der prominente gjester skal gå, særlig brukt til statsoverhoder, filmstjerner og andre VIP-er. Rød løper er også vanlig ved inngangen til hoteller. Rød løper brukes også til å markere åpningen av et nytt bygg eller lignende.

Statsoverhoder
--------------

Det er vanlig at kongelige, presidenter, statsministre og andre viktige representanter fra andres land ønskes velkommen til et nytt land ved en rød løper fra flyet. Det er normalt også rød løper inn til slott og presidentpalasser.

* Den røde løperen rulles ut foran Air Force OneDen røde løperen rulles ut foran Air Force One
* Chiles president Sebastián Piñera ankommer Paris i 2010Chiles president Sebastián Piñera ankommer Paris i 2010
* Japans statsminister Junichiro Koizumi hilses velkommen på rød løperJapans statsminister Junichiro Koizumi hilses velkommen på rød løper
* USAs president George W. Bush tar i mot pave Benedict XVI i 2008USAs president George W. Bush tar i mot pave Benedict XVI i 2008
* USAs president George W. Bush og Russlands president Vladimir Putin i Det hvite hus, 2001USAs president George W. Bush og Russlands president Vladimir Putin i Det hvite hus, 2001

Prisutdelinger/motebransjen
---------------------------

Under film-, TV- og musikkprisutdelinger er det å vise seg på den røde løperen i vakre klær en stor del av selve prisutdelingen. Foran store prisutdelinger som Oscar og Filmfestivalen i Cannes starter TV-sendingene flere timer før prisutdeingene begynner for å filme når gjester, prisutdelere og nominerte viser seg på den røde løperen. De fleste avisredaksjoner trykker også egne reportasjer fra den røde løperen hvor kjoler, smykker, sko og annet tilbehør står i fokus.

* Stor rød løper under Filmfestivalen i CannesStor rød løper under Filmfestivalen i Cannes
* Inngangen til Universal StudiosInngangen til Universal Studios
* Diane Kruger på Filmfestivalen i Venezia, 2009Diane Kruger på Filmfestivalen i Venezia, 2009
* Rød løper foran inngangen til Filmfestivalen i VeneziaRød løper foran inngangen til Filmfestivalen i Venezia

Referanser
----------

1. ↑  Nytt kongelig møte for Berit på Holmenkollbanen, TV 2, 6. desember 2010
2. ↑  Blåst av rullebanen Rød løper ble flygende teppe for kongeparet, Side 2, 9. mai 2011
3. ↑  OSCARS 2012: Red Carpet Arrivals and Fashion Highlights Part 1, YouTube
4. ↑  Golden Globes 2012: Red carpet fashion, YouTube
5. ↑  Se nattens kjoledronninger på Oscar-utdelingen Arkivert 9. juli 2012 hos Wayback Machine. VG, 27. februar 2012
**Rødbrun bladvikler** (*Pandemis heparana*) er en sommerfugl som tilhører familien viklere (Tortricidae).

Utseende
--------

Larve
En middelsstor til ganske stor (vingespenn 16-24 millimeter) vikler, hodet, thorax og forvingens grunnfarge rødlig brune. Den er noe mørkere enn de andre *Pandemis*-artene og kan kjennes på et tydelig rødskjær. Forvingen har et mørkere nettmønster. Et felt ved roten, et skrått tverrbånd i midten og en trekantet flekk ved spissen er noe mørkere, med et markert rødskjær. Bakvingen er gråbrun med kantfrynser som er hvitgule ved roten slik at det blir en lys kantlinje. Larven er blekgrønn med utstående, hvite børster. Hodekapselen er svart med lyse lengdestriper, ryggplaten på det første kroppsleddet er svart.

Levevis
-------

Som de andre bladviklerne har denne arten larver som kan leve på mange ulike løvtrær. De voksne sommerfuglene flyr i juli-august.

Utbredelse
----------

Arten er utbredt over hele Europa (bortsett fra Island) og i det nordlige Asia.
I Norge er den vanlig i Sør-Norge.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Pandemis heparana* på UK moths

Eksterne lenker
---------------

* (en) *Pandemis heparana* i Global Biodiversity Information Facility Rediger på Wikidata

* (no) *Pandemis heparana* hos Artsdatabanken Rediger på Wikidata

* (sv) *Pandemis heparana* hos Dyntaxa Rediger på Wikidata

* (en) *Pandemis heparana* hos Fauna Europaea Rediger på Wikidata

* (en) *Pandemis heparana* hos NCBI Rediger på Wikidata

* (en) *Kategori:Pandemis heparana* – bilder, video eller lyd på Wikimedia Commons Rediger på Wikidata

* (en) *Pandemis heparana* – galleri av bilder, video eller lyd på Wikimedia Commons Rediger på Wikidata
**Tradisjonelle ashantibygninger** er et verdensarvminne i Ghana, som omfatter en samling av 13 bygninger i tradisjonell utførelse fra Ashantirikets tid i området. 

Ashantiriket som hadde sin gullalder på 1700-tallet, ble alvorlig undertrykket under den britiske okkupasjonen av området fra 1806 til 1901, og de fleste bygninger i Ashantistil ble ødelagt i løpet av denne perioden. Blant annet ble det kongelige mausoleet ødelagt av Baden-Powell i 1895. 

Bygningene beskrives som «hjem for mennesker og guder», og er det siste materielle uttrykket for Ashantirikets historie og kultur. Husene er utført i leire, strå og tre, og er sårbare for naturens skiftninger. Det er derfor et presserende dokumentasjons- og konserveringsbehov ved husene.

Les mer
-------

* Michael Swithenbank. *Ahanti fetish houses*. Accra Ghana Univ Press, 1969
* ashanti.com.au
* About Ghana: World Heritage Sites
* conservation practice in Ghana, a case study: the fetish house at Asawasi (Ashanti) (artikkel, pdf)
**Carlos Clos Gómez** (født 30. juni 1972 i Zaragoza) er en spansk fotballdommer som til daglig dømmer i Spanias øverste divisjon Primera División. I tillegg har han dømt flere internasjonale kamper både i regi av FIFA og UEFA.

Clos Gómez begynte å dømme fotball allerede i 1987, og ble utnevnt til FIFA-dommer i 2009. Han dømte flere kamper under kvalifiseringen til VM i fotball 2014, hvor den første var mellom Litauen og Slovakia den 7. september 2012 (1–1). Clos Gómez deltok også under EM i fotball 2012 i det spanske dommerteamet under ledelse av Carlos Velasco Carballo.

Clos Gómez har ved et par tilfeller vært involvert i kontroversielle episoder, den første hvor han i midten av mars 2008 valgte å stoppe en seriekamp mellom Real Betis og Athletic Bilbao etter at Athletics målvakt Armando Riveiro ble truffet av en flaske i hodet kastet av en tilskuer. Den andre kontroversielle episoden kom i august 2009, hvor han ble kritisert offentlig av Motherwells manager Jim Gannon for manglende kontroll etter en kamp mellom Motherwell FC og Steaua Bucureşti under tredje kvalifiseringsrunde av UEFA Europa League 2009/10.

Referanser
----------

1. ↑  FIFA.com – Spain, Football Officials - Referees Arkivert 2. april 2014 hos Wayback Machine. (Besøkt 26. desember 2013)
2. ↑  FIFA.com – World Cup 2014, Preliminaries, Europe: Lithuania - Slovakia Arkivert 20. oktober 2013 hos Wayback Machine. (Besøkt 26. desember 2013)
3. ↑  UEFA.com – Greece fightback foils Poland (Publisert 8. juni 2012, besøkt 26. desember 2013)
4. ↑  ESPN.go.com – REFILE-Police hold Betis fan accused of throwing bottle (Av Mark Elkington. Publisert 17. mars 2008, besøkt 26. desember 2013)
5. ↑  BBC.co.uk – Gannon criticises referee display (Av John Barnes. Publisert 7. august 2009, besøkt 26. desember 2013)

Eksterne lenker
---------------

* Dommerprofil hos Worldreferee.com Arkivert 11. oktober 2012 hos Wayback Machine.
* Dommerprofil hos Soccerway.com
**Tradedoubler** er et internettselskap som jobber med annonsering på Internett. Selskapet spesialiserer seg på affiliatemarkedsføring, søkemotormarkedsføring, kampanjer og sporingsteknologi. Hovedkontoret ligger i Stockholm og selskapet har mer enn 650 ansatte i 18 europeiske land. TradeDoubler er notert på Stockholmsbørsens O-liste og ble grunnlagt i 1999 av Martin Lorentzon, som også har grunnlagt den populære musikktjenesten Spotify.

Den 15. januar 2007 offentliggjorde TradeDoubler et kjøpstilbud fra det amerikanske selskapet AOL på 6,3 milliarder svenske kroner Den 15. mars 2007 ble budet trukket tilbake, da for få aksjonærer var villige til å selge sine aksjer til AOL. I august 2007 kjøpte TradeDoubler opp det britiske selskapet IMW som spesialiserer seg på søkemotormarkedsføring. I kjøpet inngikk teknologiselskapet The Technology Works, konsulentselskapet The Search Works og SEM-verktøyet BidBuddy.

TradeDoubler i Norge
--------------------

I Norge ble TradeDoubler etablert i 2000 og selskapet har kontorer på Youngstorget i Oslo. TradeDoubler i Norge har kunder som MPX, Nelly.com, CDON, DFDS, Color Line og Blivakker. Om lag 200 annonsører er idag tilknyttet direkte eller indirekte det norske kontoret. I 2010 sponset TradeDoubler bransjeeventet Gulltaggen samt ANFO Affiliate-seminaret i 2015.[] Den norske avdelingen avvikles 1. februar 2015, hvorpå annonsører og kunder vil bli styrt fra Sverige og England.[]

Referanser
----------

1. ↑  AOL byr på svenske TradeDoubler Arkivert 27. mars 2007 hos Wayback Machine. Digi, den 15. januar 2007.
2. ↑  AOL gir opp TradeDoubler Arkivert 27. mars 2007 hos Wayback Machine. Digi, den 15. mars 2007
3. ↑  Nøkkelopplysninger fra Enhetsregisteret
4. ↑  TradeDoubler som partner på Gulltaggen[*død lenke*]

Eksterne lenker
---------------

* TradeDoubler Norge sin blogg
Et **lettpansret kjøretøy** (engelsk **infantry mobility vehicle** (IMV)) er et lett pansret personellkjøretøy laget for patrulje- og oppklaringstjeneste. Rent konkret vil dette si en lettpansret bil og uttrykket **pansret feltvogn** er også mye brukt. IMV-navnet har kommet mer i bruk de senere årene for å differensiere lette firehjulstrekk pansret personellkjøretøy fra de tradisjonelle 8-hjuls kjøretøyene som er mer pansret og vesentlig tyngre.

Utvikling
---------

Lettpansrete kjøretøy ble utviklet som en respons på moderne krigføring for å gi soldatene bedre beskyttelse mot ild fra håndvåpen, mindre eksplosiver og veibomber / landminer. Begrepet dekker også minebeskyttede kjøretøyer, som er i samme gruppe, men med ekstra god beskyttelse mot veibomber etc. utviklet og utvalgt gjennom det amerikanske MRAP-programmet. 

Den oppgraderte M1114 Humvee-veltvognen kan også sees på i dette lyset: Humvee hadde tidligere ingen pansring, gjennom å gi den dette kunne den tjenestegjøre i IMV-rollen. Joint Light Tactical Vehicle-programmet (JLTV) fulgte opp dette hvor målet var å erstatte deler av dagens HMMWVer med en familie mer kapable kjøretøyer mer bedre pansring og større nyttelast. En av årsakene er at selv om HMMWV ikke er beregnet på å pansres og brukes til oppklaring så har den i praksis vært brukt slik, og JLTV ble utviklet fra bunnen av (i perioden 2005-2015) til å være i en slik rolle.

Modeller
--------

Begrepet dekker en rekke forskjellige kjøretøy utviklet av flere forskjellige nasjoner:

* ATF Dingo
* Bushmaster IMV
* BAE Caiman - Del av det amerikanske MRAP-programmet
* Casspir - Grunnlaget for det amerikanske MRAP-programmet og deres første IMV.
* Cougar - Del av det amerikanske MRAP-programmet
* GAZ Vodnik
* International MaxxPro - Del av det amerikanske MRAP-programmet
* Iveco LMV - Flere tusen kjøretøy bestilt av det italienske forsvaret og andre europeiske land
* Mungo ESK
* Nexter Aravis
* Oshkosh M-ATV - Del av det amerikanske MRAP-programmet
* Oshkosh L-ATV - Vant anbudet for det amerikanske forsvarets Joint Light Tactical Vehicle-programmet 25. august 2015.
* RG-31 Nyala/RG-33

Referanser
----------

1. ↑  forsvaret.no Arkivert 16. januar 2019 hos Wayback Machine. - *IVECO LMV* - "Type: Lett pansret kjøretøy"
2. ↑  JLTV HMMWV replacement details and specifications

Eksterne lenker
---------------
**Big beat** er et begrep som den britiske musikkpressen tok i bruk i midten av 1990-årene for å beskrive arbeidene til The Chemical Brothers, Fatboy Slim og The Prodigy. Typisk big beat har forvrengte, komprimerte breakbeats i moderate tempo (vanligvis mellom 110 og 136 BPM), acid-aktige synthlinjer og tunge jazz-loops. Låtene er ofte brutt opp av punk-aktige vokalspor og drevet av intense, forvrengte basslinjer med konvensjonelle strukturer fra pop og techno. Big beat er også karakterisert av en sterk psykedelisk innflytelse fra band som The Beatles, Led Zeppelin og acid house-bevegelsen. Fatboy Slim er et typisk eksempel på big beat med tungt komprimert, tordnende basslyd.

Historie
--------

På et tidspunkt da elektronisk dance-musikk stort sett besto av mest mulig kunstige, robotaktige og repetetive grunnrytmer blandet med samplede trommeloops, gjorde Chemical Brothers det uvanlige å kombinere elementer fra dance og rock. Begrepet spredte om seg, og ble etter hvert brukt om flere forskjellige prosjekter, som Bentley Rhythm Ace, Death In Vegas og The Crystal Method.

Noen big beat-artister
----------------------

* AlgoRythmik
* Bentley Rhythm Ace
* The Chemical Brothers
* The Crystal Method
* Death in Vegas
* Fatboy Slim
* Lo Fidelity Allstars
* Moby
* The Prodigy
* Propellerheads

Se også
-------

* Acid house
* Breakbeat
* Electronica
* Hiphop

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
Charles, 6. hertug *d'Otrante* (1877-1950). Fra 1929 var han første hoffstallmester hos Gustav V.
**d'Otrante** er en opprinnelig fransk slekt som nedstammer fra Napoleons politiminister Joseph Fouché som 24. januar 1808 ble utnevnt til fransk greve med uforandret navn og 15. august 1809 til hertug av Otranto (fransk: *Otrante*) i det napoleonske lydriket Kongedømmet Napoli, en stat i Italia som eksisterte 1806–1815 og hvor Joachim Murat da var konge.

Hans yngre sønner Armand (1800–1878) og Paul (1801–1886), som ble den tredje og fjerde hertugen, flyttet i 1822 til Sverige, der Armand i 1870 kjøpte herregården Stjärnholm utenfor Oxelösund. En gang før 1877 kjøpte broren Paul eller Pauls sønn Gustav (1840–1910), femte hertug, herregården Elghammar utenfor Stjärnhov (i Gnesta kommune).

Gustavs sønn Charles (1877–1950) var sjette hertug. Han var far til Therese (1907–2000), gift med Bennich von Stedingk, Margareta (1909–2005), gift med fyrst Gustav Albrecht av Sayn-Wittgenstein-Berleburg, Gustaf (1912–1995), syvende hertug, og Louis (født 1917), greve Fouché d’Otrante.

Den yngre broren Louis giftet seg og fikk to døtre på 1940-tallet. Hertug Gustaf giftet seg i 1967 med Christina von Rosen og fikk barna Marguerite 1968, Pauline 1970, Joséphine 1979, og endelig den nåværende, åttende hertugen, Charles-Louis 1986.

Slekten inngår både i den historiske (napoleonske) franske adelen (grevetittel) og den italienske adelen (hertugtittel). I Sverige er slekten medlemmer i Ointroducerad adels förening.

Referanser
----------

1. ↑  Rothstein, Niclas von (2010). *Ointroducerad Adel 2010*. Kalender över Ointroducerad adels förening. 22. Stockholm: Ointroducerad Adels Förening/Almqvist & Wiksell. ISBN 9789163350382.
**Trampolino Fratelli Nogara** (norsk: *Hoppbakken Brødrene Nogara*) er et skihoppanlegg i Tarvisio i Italia. Det består av fire hoppbakker med størrelse K90 (HS100), K31, K21 og K8. Den største bakken ble sist ombygd i 2002 foran vinter-universiaden i 2003, da normalbakkerennet gikk i Tarvisio og storbakkerennet i Bischofshofen i Østerrike. Junior-VM 2007 ble holdt i Tarvisio, men snømangel gjorde da at mesterskapet måtte utsettes, og hopprennene ble flyttet til normalbakken i Planica i Slovenia. Tarvisio var også verskap for junior-EM 1972. I 1985 ble det arrangert et verdenscuprenn i kombinert i Tarvisio.

De minste bakkene har plastdekke til bruk i sommerhalvåret; den største bakken mangler dette.

Anerkjent bakkerekord i K90-bakken er 97 meter, satt av Kim Hyun-ki (Sør-Korea) under universiaden 18. januar 2003.

Viktige renn (spesielt hopp)
----------------------------

| Dato | Vinner | Andre | Tredje | Type renn |
| --- | --- | --- | --- | --- |
| 26. februar 1972 | Sovjetunionens flagg Aleksandr Karapuzov | Øst-Tysklands flagg Winfried Gebhardt | Sovjetunionens flagg Pjotr Vtorusjin | Junior-EM |

Referanser
----------

1. ↑  FIS: Final preparations underway in Tarvisio[*død lenke*] (mars 2007, besøkt 26. mai 2012)
2. ↑  FIS' resultatoversikt[*død lenke*]

Kilder
------

* Skisprungschanzen-Archiv: Tarvisio (besøkt 26. mai 2012)
* Adam Kwieciński: Resultater (besøkt 21. juni 2015)
**Bigganjarga naturminne** er et naturminne i Nesseby kommune i Finnmark. Det ligger innerst i Varangerfjorden, rundt 3 kilometer nordøst for Karlebotn, og ble opprettet i 1967 for å verne en forekomst av «eokambrisk» morenekonglomerat.

Naturminnet er en spesiell bergformasjon som ligger like over fjærenivå. Formålet med fredningen er å bevare en unik forekomst av «eokambrisk» morenekonglomerat (tillitt) med et underlag av isskurt kvartsitt. Bikkanjárgatillitten er en forsteinet morene fra en istid i begynnelsen av jordens oldtid for ca 600 millioner år siden. Skuringsstripene på kvartsittunderlaget er dannet under samme istid (kalt «Varangeristiden»). Eokambriske morenekonglomerater er kjent også fra andre strøk av jorden. Bikkanjárgatillitten er imidlertid den eneste kjente med en kombinasjon av moreneavsetning og isskurt underlag, og er derfor som geologisk naturminne enestående i verden.

Referanser
----------

1. 1 2 3  (no) Bigganjarga naturminne i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
Dan Castellaneta, stemmen til Homer Simpson
***D'oh!*** er et fast uttrykk som er benyttet av den fiktive animasjonsfiguren Homer Simpson fra den langvarige amerikanske animerte situasjonskomedien *Simpsons* (1989–fortsatt). Det er vanligvis benyttet når Homer skader seg selv, innser at han har gjort noe særdeles dumt, eller når noe fryktelig holder på å skje. Alle hans slektninger, Bart, døtrene Lisa og Maggie, hans far, hans mor, og hans halvbror, har også blitt hørt å ha benyttet det i tilsvarende omstendigheter. Ved noe få tilfeller har også Homer ektefelle Marge og selv mer perifere figurer som herr Burns og Sideshow Bob benyttet frasen.

I 2006 ble «d'oh!» listet som nummer seks på fjernsynskanalen *TV Land*s liste over de 100 fremste uttrykk fra fjernsynsunderholdning. Den uttalte frasen «d'oh» er som lyd blitt registrert som et varemerke av selskapet 20th Century Fox. Siden 2001 har ordet «doh» kommet i den engelske ordboken *Oxford English Dictionary*, men uten apostrofen. Den eldste dokumenterte bruken av lyden og frasen «d'oh» er i tallrike episoder av BBCs radioprogram *It's That Man Again* fra mellom 1945 og 1949, men *OxfordWords* blogg slår fast at «Homer var ansvarlig for popularisere det som et utbrudd av frustrasjon».

Dan Castellaneta er skuespilleren som framfører stemmen til Homer Simpson og den som har fått «d'oh!» til å lyde som det gjør.

Referanser
----------

1. ↑  «Dyn-O-Mite! TV Land lists catchphrases», *USA Today*, 28. november 2006
2. ↑  «The 100 greatest TV quotes and catchphrases», *TV Land*, 2008. Arkivert fra originalen den 13. mars 2008
3. ↑  «Latest Status Info», *TARR*.
4. ↑  Shewchuk, Blair (17 juli 2001): «D'oh! A Dictionary update», *CBC News*.
5. ↑  «Ay caramba! A look at some of the language of The Simpsons» Arkivert 28. august 2013 hos Wayback Machine. *Oxford Dictionaries*, 17. april 2013

Eksterne lenker
---------------

* «d'oh» hos *Wiktionary*
* Den ytterste «D'oh»-liste
* Homer Simpson sier «D'oh!» 32 ganger (WAV), lydfil
* «D'oh! joins the Oxford English Dictionary», *BBC News*
Trandeimsølje i forgylt sølv fra Valle i Aust-Agder. Foto Anne-Lise Reinsfelt / Norsk Folkemuseum, NF.1913-0915.
Trandheimsølje i forgylt sølv med to torner, laget av Eivind G. Tveiten. Foto Vest-Telemark Museum, LB.0113.
**Trandeimsølje** er en sølje der hele platen er dekket av ranker i filigran, og de kan ha en eller to torner. Opphavet til navnet er usikkert. Det har neppe sammenheng med bynavnet Trondheim for Trandeimsøljer er bare kjent fra Telemark og Setesdal. Rikard Berge peker på at det det har vært laget lignede søljer i Bergedorf ved Hamburg og at de kan ha kommet hit med en utenlandsk sølvsmed som kan ha slått seg ned på plassen Trandeim i Åmotsdal. Trandeimsøljer var hold for å være av de gjeveste og mest kostbare søljene. De kan være på størrelse med bolesøljer, opptil 8,5 cm. i diameter, .

Alderen på Trandheimsøljen er usikker. Rikard Berge mener den går tilbake til middelalderen, men Jorunn Fossberg mener det er vanskelig å avgjøre om den er fra senmiddelalderen eller om den kom da filigran kom på moten igjen mot slutten av 1600-årene og begynnelsen av 1700-årene.

Litteratur
----------

* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn (1991): *Draktsølv*. Universitetsforlaget. ISBN 82-00-07340-8
* Noss, Aagot (2008): *Stakkeklede i Setesdal. Byklaren og valldølen.* Oslo. ISBN 978-82-7099-477-9

Referanser
----------

1. ↑  Berge (1925) spalte 352-360.
2. ↑  Fossberg (1991) s. 74.

Eksterne lenker
---------------

* Se trandeimsøljer i DigitaltMuseum

|  |  |
| --- | --- |
| Oppslagsverk/autoritetsdata | KulturNav
 |
***Syndens landsby*** (russisk: *Бабы рязанские*) er et russisk stumfilmdrama fra 1927 regissert av Olga Preobrazjenskaja i samarbeide med Ivan Pravov.

Handling
--------

Filmen omhandler livet til de to kvinnene Anna og Vasilisa som lever i landsbyen Rjazan i Rjazan oblast.

Om filmen
---------

Dens sovjetiske premiere fant sted 13. desember 1927. Den var populær internasjonalt og ble i tillegg til Norge også distribuert i blant annet USA, Frankrike, Tyskland, Portugal, Italia og Finland.

Mottakelse
----------

Smaalenenes Social-Democrat mente at "Paa sitt vis og paa sitt omraade er Syndens landsby den beste film som endu er laget i Russland"

Referanser
----------

1. ↑  «medietilsynet.no» **(norsk)**. Besøkt 1. april 2020.
2. ↑  *Smaalenenes Social-Democrat*, 22. mars 1929, side 4.

Eksterne lenker
---------------

* (en) *Syndens landsby* på Internet Movie Database Rediger på Wikidata

* (en) *Syndens landsby* på AllMovie Rediger på Wikidata

* (fr) *Syndens landsby* på Allociné Rediger på Wikidata

* (nl) *Syndens landsby* på MovieMeter Rediger på Wikidata

* (en) *Syndens landsby* på Silent Era Rediger på Wikidata
**Biggin Hill** er et sted i Bromleydistriktet i London i England. Stedet ligger knapt 13 kilometer sør for Bromley langs veien (A233) til Westerham. Det ligger nær grensen til distriktet Tandridge i Surrey foruten også distriktet Sevenoaks i Kent. Før april 1965 utgjorde stedet en del av det tradisjonelle grevskapet Kent. Biggin Hill er en av de mest høytliggende bosetningene i Stor-London på en stigning fra 170 til 210 moh. Det var tidligere kjent som en berømt militær flyplass, Biggin-on-the-Bump.

Historie
--------

Stedet er først nevnt ved tiden for normannernes invasjon i 1066, da området ble gitt av Vilhelm Erobreren til halvbroren Odo av Bayeux som takk for at han hadde bestilt Bayeuxteppet.

Biggin Hill har sannsynligvis sitt stedsnavn fra høyden, «bigging», eller sin bosetning, og ble første gang dokumentert som *Byggunhull* i 1499. Den moderne stavingen av stedsnavnet er først gang dokumentert på et kart som ble tegnet ca. 1762.

Området var inntil 1835 kjent som Aperfield Manor, et område med gårder og spredte småhus. I 1835 kjøpte Frederick Dougal fra Wandsworth herregården. Han delte opp eiendommen, og solgte ut tomter. Utviklingen sakket ned etter hans død, men Biggin Hill fortsatte å vokse sakte, men sikkert. På 1960-tallet kom en ny bølge med flytting til forstedene, og dermed ny vekst.

Royal Air Force anla i 1918 en flystripe i Biggin Hill. RAF Biggin Hill var hjemmebase for de første flyene som eksperimenterte med radiokommunikasjon mellom fly og bakke, og for det første britiske flyet som skjøt ned et tysk fly under den andre verdenskrig. Under slaget om Storbritannia var basen kritisk for sektoren, og operasjonsrommet for Operasjon Crossbow, forsvaret mot V1-bombene, lå der. Basen ble en sivil flyplass i 1959, og opererer nå under navnet London Biggin Hill Airport.

Referanser
----------

1. 1 2  «Biggin Hill, Bromley», *Hidden London*

Eksterne lenker
---------------

* Biggin Hill Fly show
* biggin-hill.co.uk: lokale nyheter, informasjon og forum
* bigginhill-history.co.uk: Bilder

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GeoNames
 |
***Letutsjaja mysj*** (originaltittel: *Летучая мышь*) er en sovjetisk film fra 1979, regissert av Jan Frid.

Handling
--------

Bankmannen Heinrich Eisenstein fra Wien har begått en mindre lovbrudd, som han må i fengsel for. Imidlertid overtaler vennen Falke, direktør for et lokalt teater, Heinrich til å tilbringe denne kvelden på en sammenkomst planlagt av prins Orlovsky fra Russland. Han mistenker ikke at den lumske Falke planlegger å spille en spøk på ham - ved hjelp av Heinrichs egen hushjelp Adele, som etter Falkes plan skulle komme til ballet i en spektakulær drakt som ligner en flaggermus og forføre hennes egen herre. Adele går med på dette trinnet. Men bare fordi hun ønsker å bli skuespiller i Falkes eget teater, og bevise hennes egne skuespiller-evner.

Heinrich forteller ikke sin kone, Rosaline, at han skal på fest. I stedet får han det til å se ut som om han gjør seg klar for fengsel. Men i virkeligheten forbereder han seg på en kveld med dans og moro. Men Rosalinde, som ved et uhell overhørte samtalen mellom Falke og Adele, oppdager hvor ektemannen hennes skal tilbringe kvelden. Rosalinde planlegger å lære hennes ektemann og hans venn en lekse. For å gjøre dette bestemmer hun seg for å dukke opp i antrekket planlagt for Adele. Samtidig sender hun Adele til den samme festen under dekke av å være en «baronesse»

Men Alfred, en student og en hemmelig beundrer av Rosalinde, kommer hjem til dem. Rosalinde får den uheldige beundreren alt for full, og sender ham til fengsel i ektemannens sted. I mellomtiden har Heinrich og Falke det hyggelig. Mannen kjenner ikke igjen sin egen kone under masken og kostymet, og begynner å lidenskapelig flørte med henne. Han giir henne en klokke som et tegn på lojalitet, som tidligere ble gitt til ham av Rosalinde selv. Samtidig lykkes "baronessen" å sjarmere en rekke beundrere. Om morgenen etter ballet reiser Heinrich til fengselet for å sone straffen sin, men får til sin forundring vite at det allerede sitter en person med hans navn der - som behøver en advokat.

Skuespillere
------------

* Yury Solomin som Heinrich Eisenstein.
* Lyudmila Maksakova som baronesse Rosalind Eisenstein, kona til Heinrich.
* Vitaly Solomin som Falke, Heinrichs venn.
* Larisa Udovichenko som Adele. En tjenestepike for Eisenstein-familien.
* Oleg Vidov som Alfred. En student og beundrer av Rosalinde.
* Yuri Vasiliev som Prins Orlovsky.
* Igor Dmitriev som Frank.
* Yevgeny Vesnik som aktor Amedey. Ektemann for Amalia, og faren til Lotta
* Glikeriya Bogdanova-Chesnokova som Amalia. Moren til Lotta.
* Olga Volkova som Lotta, datteren til Amalia og Amedeya
* Vladimir Lyakhovitsky som Froschs assistent.
* Aleksandr Demyanenko som en advokat

Referanser
----------

1. ↑  «Чеширская» улыбка и тонкий комизм: как сложилась судьба Виталия Соломина и о чем он сильно жалел, уже будучи популярным?
2. ↑  ЛЕТУЧАЯ МЫШЬ (1978)

Eksterne lenker
---------------

* (en) *Letutsjaja mysj* på Internet Movie Database Rediger på Wikidata

* (en) *Letutsjaja mysj* på AllMovie Rediger på Wikidata
Riesenschnauzer med øre- og halekupering
Boxere med halekupering
Beauceron med ørekupering
**Kupering** er unødig amputasjon av plantedeler eller kroppsdeler hos dyr (helst hunder og hester), det siste et (kirurgisk) inngrep av rent kosmetiske årsaker. Kupering av kroppsdeler av kosmetiske årsaker er ikke lenger tillatt i Norge og en rekke andre land, ut ifra hensynet til dyrenes velferd.

De to mest vanlige formene for kupering er såkalt *ørekupering* og *halekupering*. Tidligere var det svært vanlig å kupere halen og/eller ørene på mange hunderaser, i den hensikt å gi hunden et annet kosmetisk uttrykk enn det opprinnelige. Ørenes ytterkanter ble klippet på en slik måte at naturlig hengende ører fremsto som tilnærmet spisse og stående, mens halen ble kortet inn til en liten stump eller en litt lengre stump, avhengig av rasen. Eksempler på hunderaser som har hatt tradisjon med både hale- og ørekupering er riesenschnauzer, dvergschnauzer, boxer, dobermann, rottweiler, bulldog, grand danois, pinscher og en rekke terriere med flere. Spaniels er eksempler på hunderaser som har hatt tradisjon med bare halekupering.

I Norge ble ørekupering forbudt i 1954, mens halekupering var tillatt fram til 1. juni 1988. I dag[*når?*] er det også forbudt å stille ut hunder med slik kupering, men det er lovlig å importere kuperte hunder fra land der kupering fortsatt er tillatt.

Hos hunden er halen et viktig kommunikasjonsredskap. Hunder med kupert hale har derfor et mindre tydelig kroppsspråk enn hunder med hel hale.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
«Syndebukken sendes ut» av William James Webb (1830—1904) illustrerer israelittenes bruk av en geitebukk som soningsoffer slik skikken blir bekrevet i Tredje Mosebok i Bibelen.
**Syndebukk** er et menneske eller en gruppe mennesker som urettmessig blir tildelt skyld og ansvar for feil, fiaskoer eller andre konfliktfremkallende forhold. 

De tyske nazistene gjorde jødene, både enkeltvis og som gruppe, til syndebukker for Tysklands ulike problemer etter nederlaget i første verdenskrig. Bildet viser de antisemittiske elitetroppene i SS som i mars 1933 tvinger den tyskjødiske advokaten Michael Siegel gå barbeint gjennom Münchens gater med skiltet «Jeg vil aldri igjen klage til politiet» (*Ich werde mich nie mehr bei der Polizei beschweren*) som stigmatiserende skamstraff i full offentlighet.

|  |
| --- |
| «Syndebukken» (*The Scapegoat*) malt av prerafaelitt-ideologen William Holman Hunt 1854
Historien om syndebukken er beskrevet i både det gamle og nye testamentet i Bibelen. I Tredje Mosebok kapittel 16 fortelles det om strenge regler for soningsoffer for israelittene. De skulle blant annet legge alle sine synder på hodet på en geitebukk som deretter skulle drives ut i ødemarka. Disse syndofferbukkene bar dermed med seg alle syndene bort fra folket slik at gruppa ble skyldfri. I Brevet til hebreerne kapittel 10 er syndebukken et bilde på Jesus, som i likhet med syndebukken tok på seg alle folks synder. Tilsvarende syndeoffer har også forekommet i andre oldtidskulturer. |

Begrepet blir i dag praktisk talt kun brukt i overført betydning om en person eller en gruppe mennesker som blir tildelt skyld for en katastrofe, problemer eller en situasjon som vedkommende ikke kunne påvirke.

Å utpeke syndebukker i moderne forstand har vist seg å være et viktig propagandaredskap og politisk verktøy. For eksempel utpekte nazistene jødene som de ansvarlige for det økonomiske uføret og den politiske kollapsen i Tyskland. Grupper som tradisjonelt har blitt utpekt til syndebukker i forskjellige sammenhenger har gjerne omfattet negre, innvandrere, kommunister, kapitalister, hekser, kvinner, fattige, jøder, spedalske, homofile, funksjonshemmede, sigøynere, tatere og en lang rekke andre grupper, oftest minoritetsgrupper.

I postindustrialiserte samfunn blir det å utpeke minoritetsgrupper som syndebukker i stadig sterkere grad fordømt.

Se også
-------

* Prügelknabe, hoffgutt av lav rang som i tidligere tider mottok prylestraff som stedfortreder for en adelsgutt eller prins
* Offer
* Skamstraff
* Mobbing

Referanser
----------

1. 1 2  Tredje Mosebok kapittel 16: *Den store soningsdagen*[*død lenke*]
2. ↑  Brevet til hebreerne kapittel 10: *Kristi offer tar bort synden*[*død lenke*]

Eksterne lenker
---------------

* (en) Scapegoats – kategori av bilder, video eller lyd på Commons Rediger på Wikidata

Wiktionary har ordbokoppføringer om ***syndebukk***

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** SUDOC
 |
**Big design up front** (**BDUF**) er en tilnærming til programvareutvikling der programmets design skal fullføres og perfeksjoneres før man begynner å implementere av programmet. Det er ofte forbundet med fossefallmodellen.

Synonymer for big design up front (BDUF) er **big modeling up front** (BMUF) og **big requirements up front** (BRUF). Disse sees på som antimønster innen smidig utvikling.

Motivasjon
----------

Tilhengere av fossefallmodellen hevder at tid brukt på å designe er en verdifull investering, med håp om at det vil kreve mindre tid og krefter å fikse en feil i de tidlige stadiene av en livssyklusen til en programvare. Denne ideen bygger på at det vil være enklere å fikse kravfeil i kravfasen enn å fikse den samme feil i implementeringsfasen, ettersom man da slipper å skrote implementeringsarbeid som allerede er gjort.

Smidig metodikk som alternativ
------------------------------

Kritikere (spesielt de som praktiserer smidig programvareutvikling) hevder at BDUF legger opp til at designerne skal forutse utfordringer uten omfattende prototyping eller i det minste noen investeringer i implementering, men at programvarerelaterte problemer kan være vanskelige å forutse med en slik arbeidsmetode. De hevder også at BDUF er lite tilpasningsdyktig i tilfelle krav endres underveis i prosjektet. Dersom kostnaden ved planlegging er større enn kostnaden for å fikse vil tiden brukt på planlegging værebortkastet. Konsepter som kontinuerlig utrulling og automatiske oppdateringer kan gjøre redusere kostnadene ved produksjonsfeil betydelig. Utvikling basert på tilbakemeldinger fra brukere er generelt billigere enn å prøve å forutse og dokumentere alle aspekter av et system med BDUF.

Referanser
----------

1. ↑  «Big Modeling Up Front (BMUF) Anti-Pattern». *AgileModeling.com* **(engelsk)**. Besøkt 23. april 2023.
**Cygnet** (Aerodrome nr. 5) var et forsøksfly konstruert av Alexander Graham Bell 1907.

Flyet var en motorisert videreutvikling av Bells *Cygnet drage* som ble laget med støtte av organisasjonen *Aerial Eksperiment Assosiasjon* (AEA)

Cygnet I
Første flygningen ble gjennomført av Thomas Selfridge den 6, desember 1907 på Bras d'or Lake i Nova Scotia Canada. Han ble tauet opp i luften av en motorbåt og nådde om lag 51 meter opp i luften. Flyturen varte i sju minutte, men da flyet var vanskelig å styre ble landingen noe hard og farkosten ble ødelagt da flyet landet på vannet.

Cygnet II
I 1908 ble farkosten bygget om, den ble redusert i størrelse og ble utstyrt med et hjulunderstell samt en Curtiss V-8 motor. Man gjorde flere forsøk med å fly med farkosten ved Baddeck Nova Scotia, men resultatene var nedslående, og det ble bare med håpet.

Cygnet III
Det ble forsøkt med en sterkere Gnome & Rohne roterende motor på 70 hk. Piloten John Mcurdy lykkes i å få farkosten opp i luften fra vannflaten Lake Bras d'or
**Qaem Shahr** (persisk: قائم‌شهر‎) er en by nordøst i Iran, beliggende mellom Elburzfjellene og kysten av Det kaspiske hav. Byen ble tidligere kalt Aliabad. Innbyggerne taler taberisk.

Aliabad byområde besto av syv nabolag: Kuchaksara, Katisar, Abbandansar, Hassanabad, Seyed Mahalla, Barbary Mahalla og ved siden av nabolaget (inkludert: Turk Mahalla og Kibrit Mahalla) og de omkringliggende landsbyene. I 1979, under Den iranske revolusjon, ble den omdøpt til «Qaem Shahr». Ghaemshahr er en folkerik by og dens befolkning i henhold til 2016-folketellingen er ca 204 953 mennesker. De fleste av innbyggerne i byen er muslimer.

Opprinnelig kjent som Aliyabad, ble navnet Ŝâhi (Shahi) brukt frem til den iranske revolusjonen i 1979 da byen fikk sitt nåværende navn.

Se også
-------

* Qaem Shahr (fylke)

Referanser
----------

1. ↑  .
2. ↑  «Statistical Center of Iran > Home».
3. ↑
4. ↑
5. ↑
6. ↑  «Arkivert kopi». Arkivert fra originalen 29. juni 2021. Besøkt 22. juli 2021.
7. ↑  CN95\_HouseholdPopulationVillage\_02\_r.xlsx Antall Befolkning og husholdning fordelt på landsinndelinger basert på befolkningstallet og folketellingen 2016 i Mazandaran-provinsen[*død lenke*]

Eksterne lenker
---------------

* (fa) Offisielt nettsted Rediger på Wikidata

* (en) Qaem Shahr – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |